ddrg/super_eurlex huggingface dataset:
(8)

Keďže ciele tohto nariadenia, a to zber a spracovanie porovnateľných a komplexných štatistických údajov Spoločenstva o obyvateľoch, domoch a bytoch, v dôsledku nedostatku spoločných štatistických charakteristík a požiadaviek na kvalitu, ako aj nedostatku metodickej transparentnosti nemožno dostatočne dosiahnuť na úrovni členských štátov, a preto sa prostredníctvom spoločného štatistického rámca môžu lepšie dosiahnuť na úrovni Spoločenstva, Spoločenstvo môže prijať opatrenia v súlade so zásadou subsidiarity podľa článku 5 zmluvy. V súlade so zásadou proporcionality podľa uvedeného článku toto nariadenie nepresahuje rámec nevyhnutný na dosiahnutie uvedených cieľov.
(24)

Pokiaľ ide osobitne o spotrebiteľské zmluvy, kolízna norma by mala umožniť znížiť náklady konania, ktorých predmet má spravidla nízku hodnotu, a brať do úvahy vývoj metód obchodovania na diaľku. Súlad s nariadením (ES) č. 44/2001 vyžaduje jednak, aby sa použil pojem „smerovaná činnosť“ ako podmienka na uplatnenie normy ochrany spotrebiteľa a aby sa tento pojem vykladal rovnako v nariadení (ES) č. 44/2001 a v tomto nariadení, keďže v spoločnom vyhlásení Rady a Komisie týkajúcom sa článku 15 nariadenia (ES) č. 44/2001/ES sa upresňuje, že na to, aby sa mohol uplatniť článok 15 ods. 1 písm. c) „nestačí, aby spoločnosť smerovala svoje činnosti do členského štátu, v ktorom má spotrebiteľ bydlisko, alebo do viacerých členských štátov, medzi ktorými je tento členský štát. Je takisto potrebné, aby táto zmluva spadala do rozsahu týchto činností.“ V tomto vyhlásení sa takisto pripomína, že „len skutočnosť, že internetová stránka je dostupná, nie je dostatočná na uplatnenie článku 15. Na jeho uplatnenie sa vyžaduje, aby stránka navyše podnecovala na uzatváranie zmlúv na diaľku a aby k uzatvoreniu takejto zmluvy na diaľku skutočne aj došlo. V tomto smere skutočnosť, v akom jazyku je táto stránka, alebo v akej peňažnej mene uvádza údaje, nie je relevantná.“
(16)

Keďže cieľ tohto nariadenia, a to tvorba štatistiky Spoločenstva o voľných pracovných miestach, nie je možné uspokojivo dosiahnuť na úrovni jednotlivých členských štátov a je možné ho lepšie dosiahnuť na úrovni Spoločenstva, môže Spoločenstvo prijať opatrenia v súlade so zásadou subsidiarity uvedenou v článku 5 zmluvy. V súlade so zásadou proporcionality podľa uvedeného článku neprekračuje toto nariadenie rámec nevyhnutný na dosiahnutie tohto cieľa.
(70)

Iné strany tvrdili, že opatrenia by sa nemali vzťahovať na objem, ktorý je už dohodnutý v existujúcich kúpno-predajných zmluvách. V praxi by to viedlo k výnimke z platenia ciel, ktorá by narušila nápravný účinok opatrení, a preto sa zamietla. V súvislosti s tým sa poukazuje na odôvodnenia 51 a 52.
KORIGENDÁ  
Korigendum k nariadeniu Európskej centrálnej banky (ES) č. 290/2009 z 31. marca 2009, ktorým sa mení 
nariadenie (ES) č. 63/2002 (ECB/2001/18), ktoré sa týka štatistiky úrokových sadzieb uplat ňovaných 
finan čnými ústavmi na vklady prijímané od fyzických osôb a nefinan čných spolo čností a na úvery 
poskytované fyzickým osobám a nefinan čným spolo čnostiam (ECB/2009/7)  
(Úradný vestník Európskej únie L 94 z 8. apríla 2009)  
1. V prílohe I časti 1 oddiele III bode 7:  
namiesto:  „odhadova’“  
má by ť: „odhadova ť“. 
2. V prílohe I časti 1 oddiele III bode 7 sa poznámka pod čiarou nahrádza takto:  
„(*) T. j. množstvo rozptylov výberových premenných vnútri vrstvy vymedzené ako  X  
h X  
i∈h 1 
n ðx i – x h Þ 2 je podstatne nižšie 
ako celkový rozptyl v celej aktuálnej spravodajskej skupine vymedzenej ako  X  n 
i¼l 1 
n ðx i – xÞ 2 , kde ‚h‘ znamená každú 
vrstvu, ‚x‘  i úrokovú sadzbu pre ústav ‚i‘,  ‚x‘  h jednoduchú priemernú úrokovú sadzbu vrstvy ‚h‘, ‚n‘ celkový po čet 
inštitúcií vo vzorke a  ‚x‘ jednoduchý priemer úrokových sadzieb všetkých inštitúcií vo vzorke.“  
3. Na strane 78:  
namiesto:  „ANNEX II“  
má by ť: „PRÍLOHA II“.  
4. V prílohe II časti 1 oddiele I bode 2 sa vzorec na výpo čet dohodnutej ro čnej sadzby nahrádza takto:  
„x ¼ Í 
1 þ r ag 
n Î n 
– 1“ 
5. V prílohe II časti 2 oddiele VI bode 24:  
namiesto:  „( čas t0)“  
má by ť: „( čas t  0 )“. 
6. V prílohe II časti 6 bode 78:  
namiesto:  „v čase t0“  
má by ť: „(v čase t  0 )“. 
7. V prílohe III sa poznámka pod čiarou č. 1 nahrádza takto:  
„( 1 )
 , kde ‚D‘ je maximálna náhodná chyba, ‚z  α/2 ‘ je koeficient vypo čítaný z normálneho 
rozdelenia alebo iného vhodného rozdelenia pod ľa štruktúry údajov (napr. t-rozdelenia), pri čom sa predpokladá 
úrove ň spo ľahlivosti ‚1- α‘, ‚var(
  )‘ ako rozptyl odhadu parametra ‚ θ‘, a ‚vâr(
  )‘ ako odhadovaný rozptyl odhadu 
parametra ‚ θ‘.“SK 17.10.2009 Úradný vestník Európskej únie L 273/19
(8)

Ochrana poskytovaná ochrannou známkou Spoločenstva, ktorej funkciou je najmä zaručiť, aby ochranná známka predstavovala označenie pôvodu, by mala byť absolútna v prípade zhodnosti medzi známkou a označením a tovarmi alebo službami. Ochrana by sa mala uplatňovať aj v prípadoch podobnosti medzi známkou a označením a tovarmi alebo službami. Je potrebné stanoviť interpretáciu koncepcie podobnosti vzhľadom na pravdepodobnosť zámeny. Pravdepodobnosť zámeny, ktorej určenie závisí od mnohých prvkov, a najmä od uznania ochrannej známky na trhu, asociácie, ku ktorej môže dôjsť v prípade používania používaného alebo zapísaného označenia, stupňa podobnosti medzi ochrannou známkou a označením a medzi označenými tovarmi alebo službami, by mala predstavovať osobitnú podmienku ochrany.
„(6)

V súlade s procesom stabilizácie a pristúpenia do EÚ založenom na predchádzajúcom regionálnom prístupe a záveroch Rady z 29. apríla 1997, rozvoj dvojstranných vzťahov medzi Európskou úniou a krajinami západného Balkánu podlieha určitým podmienkam. Udelenie autonómnych obchodných preferencií je spojené s rešpektovaním základných zásad demokracie a ľudských práv a s pripravenosťou daných krajín rozvíjať vzájomné hospodárske vzťahy. Udelenie lepších autonómnych obchodných preferencií v prospech krajín zúčastňujúcich sa na procese stabilizácie a pristúpenia do EÚ by malo byť spojené s ich pripravenosťou zúčastňovať sa na účinných hospodárskych reformách a regionálnej spolupráci, najmä zakladaním zón voľného obchodu v súlade s príslušnými normami GATT/WTO. (…)“,
(2)

Žiadosti o dovozné povolenia podané v priebehu prvých siedmich dní mesiaca januára 2009 na čiastkové obdobie od 1. apríla do 30. júna 2009 pri niektorých kvótach prevyšujú množstvá, ktoré sú k dispozícii. Z uvedeného dôvodu by sa malo určiť, do akej miery sa môžu dovozné povolenia vydávať stanovením koeficientu pridelenia, ktorý sa má uplatňovať na požadované množstvá,
(9)

Program by sa nemal týkať nezdravých výrobkov, ktoré obsahujú napríklad vysoké percento tuku alebo pridaného cukru. Komisia by preto mala vytvoriť zoznam výrobkov alebo zložiek potravín, ktoré by sa mali vylúčiť z programu podpory konzumácie ovocia v školách. Inak by sa nemalo zbytočne zasahovať do slobodného rozhodovania členských štátov o výbere výrobkov. Členské štáty tak môžu pri výbere oprávnených výrobkov vychádzať z objektívnych kritérií, ako sú sezónnosť, dostupnosť výrobkov alebo environmentálne otázky. V tejto súvislosti sa členské štáty môžu rozhodnúť dať prednosť výrobkom pochádzajúcim zo Spoločenstva. Členské štáty by pri koncipovaní svojich stratégií mali z dôvodu prehľadnosti vytvoriť zoznam vhodných výrobkov v rámci programu.
(3)

Z oznámenia podľa článku 4 ods. 3 nariadenia (ES) č. 1067/2008 vyplýva, že žiadosti podané v období od 1. januára 2009 do 2. januára 2009 do 13. hodiny bruselského času podľa článku 4 ods. 1 druhého pododseku uvedeného nariadenia sa vzťahujú na vyššie množstvá, ako sú dostupné množstvá. Malo by sa teda určiť, do akej miery sa môžu dovozné povolenia vydávať stanovením koeficientu pridelenia, ktorý sa má uplatňovať na požadované množstvá.
SK Úradný vestník Európskej únie L 14/5

NARIADENIE KOMISIE (ES) č. 39/2009

z 19. januára 2009

o vydávaní dovozných povolení na konzervované huby v roku 2009

KOMISIA EURÓPSKYCH SPOLOČENSTIEV,

so zreteľom na Zmluvu o založení Európskeho spoločenstva,

so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),

so zreteľom na nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (2), a najmä na jeho článok 7 ods. 2,

keďže:

(1) Množstvá, na ktoré tradiční dovozcovia a/alebo noví dovozcovia podali žiadosti o vydanie povolenia od 2. do 8. januára 2009 podľa článku 8 nariadenia Komisie (ES) č. 1979/2006 z 22. decembra 2006, ktorým sa otvárajú tarifné kvóty a ustanovuje sa ich správa na konzervované huby dovezené z tretích krajín (3), prekračujú dostupné množstvá pre produkty s pôvodom v Číne a v ďalších krajinách.

(2) Z toho dôvodu je nevyhnutné ustanoviť, do akej miery možno vyhovieť žiadostiam o povolenia zaslaným Komisii najneskôr do 15. januára 2009,

PRIJALA TOTO NARIADENIE:

Článok 1

Žiadostiam o dovozné povolenia podaným podľa článku 8 nariadenia (ES) č. 1979/2006 od 2. do 8. januára 2009 a predloženým Komisii najneskôr do 15. januára 2009 sa vyhovuje do miery percentuálneho podielu požadovaných množstiev uvedeného v prílohe k tomuto nariadeniu.

Článok 2

Toto nariadenie nadobúda účinnosť dňom jeho uverejnenia v Úradnom vestníku Európskej únie.

Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli 19. januára 2009 Za Komisiu Jean-Luc DEMARTY generálny riaditeľ pre poľnohospodárstvo a rozvoj vidieka

(1) Ú. v. EÚ L 299, 16.11.2007, s. 1.

(2) Ú. v. EÚ L 238, 1.9.2006, s. 13.

(3) Ú. v. EÚ L 368, 23.12.2006, s. 91.
(3)

Žiadosti o dovozné povolenia podané v priebehu prvých siedmich dní mesiaca januára 2009 na čiastkové obdobie od 1. januára 2009 do 31. marca 2009 prevyšujú množstvá, ktoré sú k dispozícii. Malo by sa teda určiť, do akej miery sa môžu dovozné povolenia vydávať, stanovením koeficientu pridelenia, ktorý sa má uplatňovať na požadované množstvá, a pozastaviť podávanie nových žiadostí o povolenia na rok 2009,
16

Pre výnosový prístup je zásadné, aby sa štátne dotácie vykazovali v hospodárskom výsledku na systematickej báze počas účtovných období, v ktorých účtovná jednotka vykazuje ako náklady súvisiace náklady, na kompenzáciu ktorých sa dotácia poskytla. Vykázanie štátnych dotácií v hospodárskom výsledku na základe ich prijatia nie je v súlade so základným akruálnym predpokladom (pozri IAS 1 Prezentácia účtovnej závierky), a bolo by to prijateľné len vtedy, ak by neexistovala základňa na priradenie dotácie k účtovným obdobiam iným, ako je obdobie, v ktorom bola dotácia prijatá.
(2)

Rada pre medzinárodné účtovné štandardy (IASB) uverejnila v máji 2008 zmeny a doplnenia IFRS 1 Prvé uplatnenie medzinárodných štandardov finančného výkazníctva a IAS 27 Konsolidovaná a individuálna účtovná závierka pod názvom „Obstarávacie náklady investície do dcérskej spoločnosti, spoločne ovládanej účtovnej jednotky alebo pridruženého podniku“. Zmenou a doplnením IFRS 1 sa umožňuje prvouplatňovateľovi používať v jeho individuálnej účtovnej závierke ako reprodukčnú cenu investície do dcérskej spoločnosti, spoločne ovládanej účtovnej jednotky alebo pridruženého podniku buď reálnu hodnotu stanovenú k dátumu prechodu danej účtovnej jednotky na IFRS alebo účtovnú hodnotu investície k tomuto dátumu podľa predchádzajúcich GAAP. Vymedzenie pojmu „metóda ocenenia obstarávacou cenou“ sa z IAS 27 vypúšťa, následkom čoho sa od investora požaduje, aby ako príjmy vykazoval vo svojej individuálnej účtovnej závierke všetky dividendy prijaté od dcérskej spoločnosti, spoločne ovládanej účtovnej jednotky alebo pridruženého podniku, a to aj vtedy, ak sa dividenda vypláca z predakvizičných rezerv. V zmenách a doplneniach IAS 27 sa takisto vysvetľuje, ako sa určujú obstarávacie náklady investície podľa IAS 27, keď materská spoločnosť reorganizuje prevádzkovú štruktúru svojej skupiny tak, že vytvorí novú účtovnú jednotku ako svoju materskú spoločnosť a táto nová materská spoločnosť získa kontrolu nad pôvodnou materskou spoločnosťou prostredníctvom emisie nástrojov vlastného imania výmenou za existujúce nástroje vlastného imania pôvodnej materskej spoločnosti.
Poradové číslo Číselný znak KN Podpoložka TARIC Opis Colná sadzba Objem kvóty (v tonách)

„09.0672 ex 0305 59 80 80 treska tmavá (Pollachius virens), solená a sušená 0 od 1.9. do 31.12.2008: 250 od 1.1. do 31.12.2009 a potom každoročne od 1.1. do 31.12.: 750

09.0674 ex 0307 91 00 ex 0307 99 18 ex 1605 90 30 10 10 30 surmovka obyčajná (Buccinum undatum), živá, čerstvá alebo chladená, mrazená, pripravená alebo konzervovaná 0 od 1.9. do 31.12.2008: 400 od 1.1.2009 do 31.12.2009 a potom každoročne od 1.1. do 31.12.: 1 200
(7)

Uvedené výnimočné opatrenie na podporu trhu by malo byť v podobe schémy likvidácie určitých ošípaných a hovädzieho dobytka, ktoré pochádzajú z poľnohospodárskych podnikov, ktoré použili kontaminované krmivo. Okrem toho je vhodné ustanoviť schému likvidácie výrobkov z bravčového mäsa, ktoré sú zablokované na bitúnkoch v Írsku alebo ktoré spadajú pod zodpovednosť a kontrolu týchto bitúnkov a v prípade ktorých nie je isté, do akej miery tieto výrobky pochádzajú z ošípaných s pôvodom v poľnohospodárskych podnikov, ktoré použili kontaminované krmivo. Týmto opatrením by sa mala vylúčiť možnosť, aby výrobky zo zvierat, ktoré môžu obsahovať zvýšené úrovne kontaminácie, vstúpili do potravinového alebo krmivového reťazca.
(25)

S cieľom poskytnúť nový rámec na včasné vykonávanie revidovaných národných strategických plánov a plánov rozvoja vidieka, najmä pokiaľ ide o čiastky, ktoré by sa mali vyčleniť prostredníctvom modulácie, by sa toto nariadenie malo uplatňovať od 1. januára 2009 spoločne s nariadením (ES) č. 73/2009. Vzhľadom na povahu ustanovení tohto nariadenia by nemalo takéto spätné uplatňovanie narušiť zásadu právnej istoty príslušných príjemcov. Vzhľadom na uvedenú zásadu by sa však zmenené a doplnené ustanovenia o uplatňovaní krížového plnenia mali uplatňovať od 1. januára 2010.
(11)

V zmysle zásad rovnakého zaobchádzania a právnej bezpečnosti by sa počas celého programového obdobia rokov 2007 – 2013 mali uplatňovať zmeny a doplnenia článku 56 ods. 2 a článku 78 ods. 1. Preto je potrebné uplatňovať ich so spätným účinkom od 1. augusta 2006, čo je dátum nadobudnutia účinnosti nariadenia (ES) č. 1083/2006. Keďže bezprecedentná kríza, ktorá ovplyvňuje medzinárodné finančné trhy, si vyžaduje rýchlu reakciu s cieľom potlačiť vplyvy na hospodárstvo ako celok, mali by ďalšie zmeny a doplnenia nadobudnúť účinnosť v deň po uverejnení v Úradnom vestníku Európskej únie.
(1)

Nariadením Komisie (ES) č. 1342/2003 (2) sa v jeho článku 8 ustanovujú lehoty vydávania vývozných povolení. V tejto súvislosti sa ustanovuje bežná lehota vydávania povolení uplatniteľná na vyvezené výrobky, na ktoré sa stanovila náhrada, a to aj nulová, na tretí pracovný deň odo dňa podania žiadosti. Táto lehota sa však môže ukázať ako príliš dlhá v prípade, že sa má vývoz uskutočniť okamžite. Keď sa hospodárske subjekty dostanú do takejto situácie, bolo by vhodné umožniť tým, ktorí o to požiadajú, aby bezodkladne získali vývozné povolenie a aby im bolo vydané v deň podania žiadosti s cieľom zjednodušiť administratívne formality.
3.

Článok 4 sa nahrádza takto: „Článok 4 1. Dodatočné clo sa zavedie na základe dovoznej ceny cif danej zásielky v súlade s ustanoveniami článku 3. 2. Pokiaľ je dovozná cena cif na 100 kg zásielky vyššia ako uplatniteľná reprezentatívna cena uvedená v článku 2 ods. 2, dovozca príslušným orgánom dovážajúcich členských štátov predloží aspoň tieto doklady: a) kúpnu zmluvu alebo akýkoľvek iný rovnocenný dokument; b) poistnú zmluvu; c) faktúru; d) osvedčenie o pôvode (v prípade potreby); e) zmluvu o preprave a f) v prípade námornej prepravy nákladný list (konosament). 3. V prípade uvedenom v odseku 2 musí dovozca zložiť zábezpeku uvedenú v článku 248 ods.1 nariadenia Komisie (EHS) č. 2454/93 (8), ktorá sa rovná množstvu dodatočného cla, ktoré by zaplatil, ak sa výpočet dodatkového cla realizoval na základe reprezentatívnej ceny uplatniteľnej na príslušný výrobok. 4. Dovozca má k dispozícii jeden mesiac od predaja daných výrobkov na to, aby dokázal, že so zásielkou sa nakladalo za podmienok potvrdzujúcich správnosť cien uvedených v odseku 2, pričom podlieha lehote šiestich mesiacov od dátumu prijatia deklarácie o prepustení do voľného obehu. Nedodržanie ktoréhokoľvek z týchto lehôt spôsobí prepadnutie zloženej zábezpeky. Lehotu šiestich mesiacov však môžu príslušné orgány predĺžiť, a to maximálne o tri mesiace na základe náležite odôvodnenej žiadosti dovozcu. Zložená zábezpeka sa uvoľní za predpokladu, že colným úradom bude poskytnutý uspokojivý dôkaz o splnení podmienok nakladania so zásielkou. V opačnom prípade táto zábezpeka prepadne a použije sa na úhradu dodatočného cla. 5. Ak príslušné orgány pri preverovaní zistia, že požiadavky tohto článku neboli splnené, vymáhajú clo splatné v súlade s článkom 220 nariadenia (EHS) č. 2913/92. Výška cla, ktoré sa má vymôcť alebo zvyšku cla, ktorý sa má vymôcť, zahŕňa úroky odo dňa, kedy bol tovar prepustený do voľného obehu, až do dňa vymoženia. Uplatňuje sa úroková sadzba platná pre operácie vymáhania podľa vnútroštátneho práva.
(3)

Skúsenosti dokazujú, že právne predpisy týkajúce sa motorových vozidiel mali často vysoko podrobný technický obsah. Preto je vhodné prijať namiesto smernice nariadenie, aby sa zabránilo nezrovnalostiam medzi transpozičnými opatreniami a zbytočnou mierou komplikovanosti právnych predpisov v členských štátoch, keďže ho nebude potrebné transponovať do vnútroštátnych právnych predpisov. S cieľom zabezpečiť zhodu v príslušnej oblasti sa z toho dôvodu týmto nariadením zrušuje smernica Európskeho parlamentu a Rady 2003/102/ES zo 17. novembra 2003 o ochrane chodcov a iných zraniteľných účastníkov cestnej premávky pred zrážkou a v prípade zrážky s motorovým vozidlom (4) a smernica Európskeho parlamentu a Rady 2005/66/ES z 26. októbra 2005 o používaní systémov čelnej ochrany motorových vozidiel (5), ktorou sa zabezpečujú požiadavky na inštaláciu a používanie systémov čelnej ochrany na vozidlách, a tým aj príslušná úroveň ochrany chodcov. Znamená to, že členské štáty zrušia transpozičné právne predpisy súvisiace so zrušenými smernicami.
(7)

Vo svojej konečnej správe skupina na vysokej úrovni CARS 21 uviedla, že „snahy o zintenzívnenie medzinárodnej harmonizácie predpisov o motorových vozidlách by sa mali v oprávnených prípadoch zachovať s cieľom zahrnúť kľúčové trhy s motorovými vozidlami a rozšíriť harmonizáciu na oblasti, na ktoré sa ešte nevzťahuje, a to predovšetkým v rámci dohôd EHK OSN z rokov 1958 a 1998“. V súlade s týmto odporúčaním by Komisia mala pokračovať v podpore vývoja medzinárodne harmonizovaných požiadaviek týkajúcich sa motorových vozidiel pod záštitou EHK OSN. Najmä v prípade prijatia globálneho technického nariadenia (GTN) o vozidlách na vodíkový pohon a palivové články by Komisia mala zvážiť možnosť prispôsobenia požiadaviek ustanovených v tomto nariadení požiadavkám stanoveným v GTN.
(8)

Používanie VIS by malo zahŕňať systematické vyhľadávanie vo VIS s použitím čísla vízovej nálepky v kombinácii s overovaním odtlačkov prstov. Ak však uvážime možné dôsledky takéhoto vyhľadávania pre čakacie lehoty na hraničných priechodoch, dočasne by malo byť na základe výnimky možné nahliadnuť do VIS za prísne vymedzených okolností aj bez systematického overovania odtlačkov prstov. Členské štáty by mali zabezpečiť, aby sa táto výnimka používala iba vtedy, ak sú v plnom rozsahu splnené súvisiace podmienky, a aby sa dĺžka trvania a frekvencia uplatňovania tejto výnimky udržiavali na jednotlivých hraničných priechodoch na minimálnej úrovni.
(1)

Doplnková látka robenidín hydrochlorid 66 g/kg (Cycostat 66G) (ďalej len „Cycostat 66G“), ktorý sa spája s držiteľom povolenia Alpharma (Belgicko) BVBA a ktorý patrí do skupiny kokcidiostatík a iných liečivých látok, bola povolená za určitých podmienok v súlade so smernicou Rady 70/524/EHS (2). V nariadení Komisie (ES) č. 1800/2004 (3) sa používanie tejto doplnkovej látky povolilo na desať rokov v súvislosti s kurčatami, morkami a králikmi na výkrm. Táto doplnková látka bola oznámená ako existujúci výrobok v súlade s článkom 10 nariadenia (ES) č. 1831/2003. Keďže boli predložené všetky informácie požadované podľa tohto ustanovenia, táto doplnková látka sa zaradila do registra kŕmnych doplnkových látok Spoločenstva.
(5)

Počas jedného mesiaca (1. marec až 31. marec 2009) by sa na pomoc poskytovanú na súkromné skladovanie určitých talianskych syrov uplatňovalo nariadenie (ES) č. 826/2008. Toto nariadenie neobsahuje všetky nutné podrobné pravidlá na uvedený účel. Nové nariadenie upravujúce poskytovanie pomoci na súkromné skladovanie týchto talianskych syrov by sa teda muselo prijať v súlade s článkom 28 nariadenia (ES) č. 1234/2007. Toto nové nariadenie by sa uplatňovalo iba jeden mesiac.
4.

Článok 12 sa nahrádza takto: „Článok 12 1. Príslušný orgán informuje Komisiu každý pracovný deň najneskôr do 14.00 hod. (bruselského času) o množstvách masla, ktoré boli predchádzajúci pracovný deň predmetom ponuky na predaj v súlade s článkom 7. 2. S cieľom dodržať obmedzenia uvedené v článku 13 ods. 1 písm. c) nariadenia (ES) č. 1234/2007 rozhodne Komisia bez pomoci výboru uvedeného v článku 195 ods. 1 toho istého nariadenia takto: a) ukončí intervenčný nákup za pevne určené ceny; b) v prípade, že prijatie celého množstva ponúkaného v určitý deň by viedlo k prekročeniu maximálneho množstva, stanoví jednotnú percentuálnu mieru, o ktorú sa množstvá v ponukách v daný deň znížia; c) ak je to vhodné, zamietne ponuky, v prípade ktorých sa nevystavila objednávka na dodávku. Odchylne od článku 7 ods. 6 sa môže predajca, ktorý podlieha zníženému prijatiu jeho ponuky, ako sa uvádza v písm. b) tohto odseku, rozhodnúť, že do 5 pracovných dní od uverejnenia nariadenia, ktorým sa určuje percentuálna miera zníženia, stiahne svoju ponuku.“
1.

Článok 4c sa nahrádza takto: „Článok 4c Dôkazy o doručení na miesto určenia 1. Ak niektoré miesta určenia nie sú oprávnené na vývoz cukru a/alebo izoglukózy mimo kvóty, dôkaz o tom, že colné formality na dovoz do oprávnených miest určenia boli ukončené, sa poskytne predložením jedného z dokladov uvedených v článku 16 ods. 1 nariadenia (ES) č. 800/1999. 2. Ak vývozca ani po tom, ako vykonal príslušné kroky, nemôže získať doklady uvedené v odseku 1 tohto článku, výrobky sa považujú za výrobky dovezené do tretej krajiny na základe predloženia týchto troch dokladov: a) kópia prepravného dokladu; b) vyhlásenie, že výrobok bol vyložený, vystavené verejným orgánom dotknutej tretej krajiny, verejnými orgánmi niektorého členského štátu so sídlom v krajine určenia alebo medzinárodnou dozornou agentúrou schválenou podľa článkov 16a až 16f nariadenia (ES) č. 800/1999, potvrdzujúce, že uvedený výrobok opustil miesto vykládky alebo aspoň to, že podľa vedomia orgánu alebo agentúry vydávajúcich vyhlásenie nebol výrobok následne znovu naložený s cieľom opätovného vývozu; c) bankový doklad vydaný schválenými sprostredkovateľmi so sídlom v Spoločenstve, ktorým sa potvrdzuje, že platba zodpovedajúca predmetnému vývozu bola pripísaná na účet vývozcu otvorenému u nich, alebo dôkaz o úhrade. 3. V prípade vývozu cukru a/alebo izoglukózy mimo kvóty ako potravinovej pomoci pre medzinárodnú alebo humanitárnu organizáciu sa tieto výrobky považujú za výrobky dovezené do tretej krajiny na základe predloženia vyhlásenia o prevzatí vystaveného buď medzinárodnou, alebo humanitárnou organizáciou schválenou členským štátom vývozu, v ktorom výrobky predstavujú potravinovú pomoc.“
(19)

V záujme jasnosti a právnej istoty by sa malo zmeniť a doplniť znenie nadpisu bodu 3.2. písm. c) kapitoly C prílohy X, aby bolo v súlade so všeobecným rozsahom bodu 3.2. kapitoly C prílohy X, ktorý sa týka laboratórnych testov na prítomnosť TSE u oviec a kôz.